Diari Oficial de la Generalitat Valenciana


Sumari del DOGV 2816, del 30-08-1996 (1996/839068)

DECRET 159/1996, de 13 d'agost, del Govern Valencià, pel qual s'autoritzen ensenyaments al Centre d'Estudis Universitaris San Pablo.
------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/08/13/159/dof/vci/html**

### Dades del document

Número de DOGV
:   2816

Data del DOGV
:   30-08-1996

Secció del DOGV
:   DISPOSICIONS GENERALS

Número del document
:   1996/839068


Data del document
:   13-08-1996

Organisme emissor
:   Conselleria de Cultura, Educació i Ciència

Tipus de document
:   Decret

DECRET 159/1996, de 13 d'agost, del Govern Valencià, pel qual s'autoritzen ensenyaments al Centre d'Estudis Universitaris San Pablo. [96/A2563]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'Estat.  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.  
El Reial Decret 2633/1985, de 20 de novembre, sobre traspàs de serveis de l'administració de l'Estat a la Comunitat Valenciana en matèria d'universitats, estableix en l'annex I.B.2.a) que la Comunitat Valenciana assumeix la competència de la creació, la supressió, l'adscripció i la integració de les facultats, les escoles tècniques, les escoles universitàries i altres centres universitaris la creació dels quals no correspon a la universitat.  
El Reial Decret 557/1991, de 12 d'abril, sobre creació i reconeixement d'universitats i centres universitaris, en l'article 16 estableix els requisits necessaris per a l'ampliació d'ensenyaments conduents a l'obtenció de títols oficials.  
El Consell Social de la Universitat Politècnica de València, amb data 7 de març de 1996, ha acordat sol licitar l'autorització per a la implantació d'ensenyaments nous o renovats.  
El Consell Interuniversitari de la Comunitat Valenciana, el 19 de juliol de 1996, va conèixer la sol licitud de la Universitat Politècnica de València, tal com disposa respecte a la creació, l'ampliació i la transformació de centres universitaris l'article 5.2 de la Llei de la Generalitat Valenciana 3/1985, de 9 de març, de Coordinació Interuniversitària de la Comunitat Valenciana.  
El Consell d'Universitats, en la sessió de 17 i 18 de juny, va emetre informe favorable amb relació a les propostes formulades per la Universitat Politècnica de València, segons disposa l'article 16 del Reial Decret 557/1991, de 12 d'abril.  
D'acord amb allò que estableix la Llei Orgànica 11/1983, de 25 d'agost, de Reforma Universitària i el Reial Decret 1497/1987, de 27 de novembre, a proposta de la consellera de Cultura, Educació i Ciència i amb la deliberació prèvia del Govern Valencià, en la reunió del dia 13 d'agost de 1996,  
DECRETE  
Article 1  
S'aprova l'ampliació dels ensenyaments que imparteix el Centre d'Estudis Universitaris San Pablo, centre privat adscrit a la Universitat Politècnica de València, amb els ensenyaments conduents a l'obtenció dels títols oficials de llicenciat en Veterinària i d'enginyer tècnic en Disseny Industrial.  
Article 2  
La posada en funcionament dels ensenyaments a què es refereix aquest decret serà autoritzada per la consellera de Cultura, Educació i Ciència, prèvia comprovació que s'han complert els compromisos adquirits per l'entitat titular i han estat homologats pel Govern el títols oficials que expedirà el centre, d'acord amb allò que preveu l'article 58.4 de la Llei Orgànica 11/1983, de 25 d'agost, de Reforma Universitària.  
DISPOSICIONS FINALS  
Primera  
Es faculta la consellera de Cultura, Educació i Ciència perquè dicte les disposicions necessàries per a l'aplicació i l'execució del que disposa aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 13 d'agost de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera de Cultura, Educació i Ciència,  
MARCELA MIRó PÉREZ


Còpia Permalink ELI